CELEX: 31998D0521
Language: lt
Date: 898041600000
Title: 1998 m. birželio 17 d. Komisijos Sprendimas dėl bendrojo techninio reglamento, skirto ISDN paketiniam režimui naudojant ISDN pagrindinę prieigą (pranešta dokumentu Nr. C(1998) 1614)Tekstas svarbus EEE.

Svarbus teisinis pranešimas

|

31998D0521

Oficialusis leidinys L 232 , 19/08/1998 p. 0022 - 0024

		Komisijos Sprendimas1998 m. birželio 17 d.dėl bendrojo techninio reglamento, skirto ISDN paketiniam režimui naudojant ISDN pagrindinę prieigą(pranešta dokumentu Nr. C(1998) 1614)(tekstas svarbus EEE)(98/521/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1998 m. vasario 12 d. Europos Parlamento ir Tarybos direktyvą 98/13/EB dėl telekomunikacijų galinių įrenginių ir palydovinių antžeminių stočių įrangos, taip pat dėl abipusio jų atitikties pripažinimo [1],kadangi Komisija patvirtino priemonę, nustatančią, kokio tipo galiniams įrenginiams bendrasis techninis reglamentas turi būti priimtas, kartu apibrėžiant jo taikymo sritį;kadangi turėtų būti patvirtinti atitinkami darnieji standartai arba jų dalys, įgyvendinantys esminius reikalavimus, kurie turės būti pakeisti bendraisiais techniniais reglamentais;kadangi užtikrinant, kad gamintojai ir toliau galės patekti į rinkas, reikia numatyti pereinamojo laikotarpio priemones, taikytinas įrenginiams, patvirtintiems pagal nacionalinius tipo patvirtinimo reglamentus;kadangi šiuo sprendimu priimamas bendrasis techninis reglamentas atitinka TĮTK nuomonę,PRIĖMĖ ŠĮ SPRENDIMĄ:1 straipsnis1. Šis sprendimas taikomas galiniams įrenginiams, skirtiems prijungti prie viešųjų telekomunikacijų tinklų ir įtrauktiems į 2 straipsnio 1 dalyje nurodyto darniojo standarto taikymo sritį.2. Šiuo sprendimu nustatomas bendrasis techninis reglamentas, taikomas techninėms charakteristikoms, elektros ir mechaninių sąsajų reikalavimams ir prieigos kontrolės protokolui, kurį naudoti turi būti pritaikyti galiniai įrenginiai, kuriuos galima prijungti prie T atskaitos įvado arba kurie sutampa su S ir T atskaitos įvadais, norint užtikrinti per sąsają pagrindinę prieigą prie viešojo telekomunikacijų tinklo, nurodomo kaip Europos ISDN (euro-ISDN) pagrindinės prieigos įvadas, ir kurie yra gamintojo arba jos atstovo skirti taip prijungti.2 straipsnis1. Bendrajame techniniame reglamente pateikiamas darnusis standartas, parengtas atitinkamos standartizacijos įstaigos, kuri tinkamu mastu įgyvendina Direktyvos 98/13/EB 5 straipsnio c–f punktuose nurodytus esminius reikalavimus. Nuoroda į standartą pateikiama priede.2. Galiniai įrenginiai, kuriems taikomas šis sprendimas, atitinka šio straipsnio 1 dalyje minimą bendrąjį techninį reglamentą, Direktyvos 98/13/EB 5 straipsnio a ir b punktuose nurodytus esminius reikalavimus ir visų kitų taikytinų direktyvų, ypač Tarybos direktyvų 73/23/EEB [2] ir 89/336/EEB [3], reikalavimus.3 straipsnisNotifikuotosios įstaigos, kurioms yra skirta atlikti Direktyvos 98/13/EB 10 straipsnyje nurodytas procedūras, nuo šio sprendimo įsigaliojimo dienos galiniams įrenginiams, kuriems taikoma jo 1 straipsnio 1 dalis, taiko priede nurodytą darnųjį standartą arba užtikrina jo taikymą.4 straipsnis1. Nacionaliniai tipo patvirtinimo reglamentai, reglamentuojantys įrenginius, kuriems taikomas priede nurodytas darnusis standartas, nebetaikomi praėjus trims mėnesiams nuo šio sprendimo įsigaliojimo.2. Pagal tokius nacionalinius tipo patvirtinimo reglamentus patvirtinti galiniai įrenginiai gali būti ir toliau pateikiami į nacionalinę rinką ir naudojami.5 straipsnisŠis sprendimas skirtas valstybėms narėms.Priimta Briuselyje, 1998 m. birželio 17 d.Komisijos varduMartin BangemannKomisijos narys[1] OL L 74, 1998 3 12, p. 1.[2] OL L 77, 1973 3 26, p. 29.[3] OL L 139, 1989 5 23, p. 19.--------------------------------------------------PRIEDASNuoroda į taikytiną darnųjį standartąSprendimo 2 straipsnyje minimas darnusis standartas yra:skaitmeninis visuminių paslaugų tinklas (ISDN);paketinio režimo galinių įrenginių prijungimo prie ISDN, naudojant ISDN pagrindinę prieigą, reikalavimai.ETSIEuropos telekomunikacijų standartų institutasETSI SekretoriatasTBR 33–1997 m. gruodžio mėn.(išskyrus įžangą)Papildoma informacijaEuropos telekomunikacijų standartų institutas yra pripažintas pagal Tarybos direktyvą 83/189/EEB [1].Pirmiau nurodytas darnusis standartas yra parengtas vadovaujantis Direktyva 83/189/EEB nustatyta atitinkama tvarka suteiktu įgaliojimu.Visą pirmiau nurodyto darniojo standarto tekstą galima gauti iš:Europos telekomunikacijų standartų instituto 650, route des Lucioles F-06921 Sophia Antipolis Cedex | Europos Komisijos DG XIII/A/2 – (BU 31, 1/7) Rue de la Loi/Wetstraat 200 B-1049 Brussels |arba iš bet kurios kitos už ETSI standartų platinimą atsakingos organizacijos, kurių sąrašą galima rasti internete (www.ispo.cec.be).[1] OL L 109, 1983 4 26, p. 8.--------------------------------------------------